open-index/open-wikipedia-markdown huggingface dataset:
Thutmose I.

**Thutmose I.** (trónne meno: *Aacheperkare*) bol faraón v starovekom Egypte. Patrí do 18. dynastie a bol to tretí vládca Novej ríše. Vládol v rozmedzí približne 1504 pred Kr.-1492 pred Kr.

## Život
Po svojom predchodcovi Amenhotepovi I. zdedil skonsolidovanú ríšu, ktorá sa už spamätala z vyše storočnej okupácie ázijskými Hyksósmi a z oslobodzovacích bojov za predchádzajúcich kráľov Ahmoseho I. a Kamoseho. Pevné zázemie umožnilo, aby obnovil tradíciu dobyvateľských vojen, ktoré viedli takmer všetci egyptskí králi, keď mali na to prostriedky. Najprv „rozšíril hranice“ na juh a dostal sa až k tretiemu nílskemu kataraktu, kde dal postaviť pevnosť. Potom sa vypravil na východ proti „ázijským psom“ a po dobytí rozsiahlych oblastí Palestíny a Fenície prekročil Eufrat. Ďalej prenikol so svojimi vojskami ďalej než hociktorý egyptský kráľ pred ním a získal obrovskú korisť; doviedol do Egypta desaťtisíce zajatcov, ktorých zotročil. Dobyté územia si však pevne nepodriadil a posádky, čo tam zanechal, museli stále potláčať vzbury podmanených kmeňov. Sídlil v hlavnom meste Wasete/Wésete (Tébach).

Thutmose I bol prvý egyptský kráľ, ktorý sa nechal pochovať na pohrebisku v Údolí kráľov. Na večný odpočinok si vybral jeden z najzapadnutejších kútov pod juhovýchodným svahom a zariadil, aby miesto jeho hrobky bolo čo najlepšie zamaskované.

## Stavby
Hlavné mesto Wéset veľkoryso okrášlil najmä chrámovými stavbami, čo dnes dosvedčujú ich pozostatky. Patrí medzi ne predovšetkým dnešný pylón Amónovho chrámu, ktorého priečelie meria 80 metrov, a o niečo menší pylón; ďalej dva mohutné ohradné múry okolo chrámového areálu, dva kolosálne stĺpy a jeden z dvoch tamojších obeliskov. Spomedzi iných stavieb Thutmoseho I. bol najvýznamnejší chrám boha Sutecha pri dnešnej dedine Ballase na juh od Dendery; dnes sú však z neho len beztvárne zrúcaniny. Thutmose I. založil pohrebisko v Údolí kráľov v Západnom Wesete.

## Archeológia
Hrobka Thutmosa I. je pomerne jednoduchá. Okrem vstupnej chodby a predsiene má iba oválnu hrobovú komoru, v ktorej dnes stojí sarkofág z červeného pieskovca. Presakujúca voda jej polychrómované reliéfy takmer zničila. Vstup do nej je už dávno nebezpečný a už dávnejšie zakázaný. Koncom minulého storočia je objavil Američan Th. M. Davis. Múmiu v nej nenašiel, lebo králi 21. dynastie ju dali odniesť do tajného úkrytu v Dér el-Dahrí. To ju malo zachrániť pred lupičmi. Najznámejšia a najlepšia socha je jeho socha v životnej veľkosti. Objavená bola v Karnaku. Dnes sa nachádza v Egyptskom múzeu v Turíne.

## Externé odkazy
* 

Kategória:Faraóni
Kategória:18. dynastia Egypta
Staroslovenčina

**Stará slovenčina** alebo zriedkavo **staroslovenčina** je (rôznymi autormi rôzne časovo ohraničená) prvá fáza vývoja slovenčiny, pozri stará slovenčina (slovenčina) a dejiny slovenčiny

**Staroslovenčina** alebo **stará slovenčina** je staroslovienčina.

**Staroslovenčina** je jazyk používaný ako úradný na Slovensku za bachovho absolutizmu: pozri staroslovenčina (19. storočie)
Generálny tajomník Organizácie Spojených národov

náhľad|generálny tajomník OSN António Guterres

**Generálny tajomník Organizácie Spojených národov** stojí na čele Organizácie Spojených národov. Menuje ho valné zhromaždenie na základe odporúčania bezpečnostnej rady na päťročné funkčné obdobie. Charta ho splnomocňuje upozorňovať bezpečnostnú radu na každú záležitosť, ktorá podľa jeho názoru ohrozuje medzinárodný mier a bezpečnosť. Okrem toho vykonáva všetky ostatné úlohy, ktoré mu zverí valné zhromaždenie, bezpečnostná rada, hospodárska a sociálna rada a poručenská rada.

## Generálni tajomníci
* Sir Hubert Gladwyn Jebb (Veľká Británia, Európa), 1945 – 1946, len dočasne zastupoval pred prvou voľbou.
# Trygve Halvdan Lie (Nórsko, Európa), február 1946 – november 1952.
# Dag Hammarskjöld (Švédsko, Európa), apríl 1953 - september 1961.
# U Thant (Barma (teraz Mjanmarsko), Ázia), november 1961 – december 1971.
# Kurt Waldheim (Rakúsko, Európa), 1972 - 1981.
# Javier Pérez de Cuéllar (Peru, (Latinská Amerika)), 1982 - 1991.
# Butrus Butrus-Gálí (Egypt, (Afrika)), január 1992 – december 1996.
# Kofi Annan (Ghana, Afrika), január 1997 – december 2006.
# Pan Ki-mun (Kórejská republika, Ázia), január 2007 – december 2016.
# António Guterres (Portugalsko, Európa), január 2017 dodnes.

## Externé odkazy
* Hlavná stránka Generálneho tajomníka OSN


Kategória:OSN
Kofi Annan

**Kofi Atta Annan** (* 8. apríl 1938, Kumasi, Spojené kráľovstvo (dnes Ghana) – † 18. august 2018, Bern, Švajčiarsko) bol ghanský diplomat a politik, bývalý generálny tajomník OSN.

Na funkciu generálneho tajomníka ho navrhla Bezpečná rada OSN 13. decembra 1996, o štyri dni neskôr ho Valné zhromaždenie OSN na funkciu potvrdilo. Jeho prvé funkčné obdobie sa začalo 1. januára 1997. Druhé funkčné obdobie sa začalo 1. januára 2002.

Roku 1999 mu Univerzita Komenského v Bratislave udelila titul „Doctor honoris causa“ 

V roku 2001 dostala OSN a Annan Nobelovu cenu za mier za „prácu za lepšie organizovaný a mierovejší svet“. Roku 2003 Sacharovovu cenu za slobodné myslenie.

V rokoch 2004/05 ho kritizovali za nedostatočný dozor a pomalú reakciu na rozsiahly korupčný škandál v OSN počas jej programu „Ropa za potraviny“, ktorý sa začal za jeho predchodcu Butrusa Butrusa-Ghálího.

## Referencie


## Iné projekty
 

## Externé odkazy
* Hlavná stránka Generálneho tajomníka OSN

Kategória:Nositelia Nobelovej ceny za mier
Kategória:Ghanskí politici
Kategória:Generálni tajomníci OSN
Kategória:Laureáti Sacharovovej ceny
Kategória:Absolventi MIT
Kategória:Ghanskí diplomati
Kategória:Držitelia čestných doktorátov Univerzity Komenského
Kategória:Nositelia veľkokríža Radu za zásluhy Poľskej republiky
Kategória:Nositelia Radu holandského leva
Kategória:Rytieri veľkokríža Radu Izabely Katolíckej
Kategória:Absolventi Univerzity v Ženeve
Organizácia Spojených národov pre vzdelávanie, vedu a kultúru

**Organizácia Spojených národov pre vzdelávanie, vedu a kultúru** alebo **Organizácia OSN pre vzdelávanie, vedu a kultúru** (, skratka **UNESCO**) je medzinárodná organizácia systému OSN, ktorá má mandát na rozvoj vzdelávacieho, vedeckého a kultúrneho potenciálu svetového spoločenstva.

Stála pri zrode *Európskeho strediska pre jadrový výskum* alebo *Medzinárodného strediska pre štúdium konzervácie a reštaurovania pamiatok*. Pomohla pri vzniku medzivládnych programov v oblasti hydrológie, oceánografie, geológie a životného prostredia. Pod patronátom UNESCO vznikol rad medzinárodných dohovorov vzťahujúcich sa na autorské práva, ochranu pamiatok a iné.

Vzhľadom na nesúhlas s vtedajšími cieľmi, administratívou a neefektívnou prácou vystúpili v roku 1984 z UNESCO USA. V roku 1985 ich nasledovalo Spojené kráľovstvo a v roku 1986 Singapur. Postup týchto krajín mal vážne následky na finančnú situáciu tejto svetovej organizácie. Spojené kráľovstvo obnovilo členstvo v UNESCO v roku 1997 a USA v roku 2003. 

Slovensko získalo členstvo v UNESCO 9. februára 1993 (Česko-Slovensko bolo zakladajúcim členom UNESCO).

21-členný Výbor svetového dedičstva, volený členskými štátmi na Generálnom zhromaždení, schválil a zapísal do Zoznamu svetového dedičstva doteraz niekoľko lokalít zo Slovenska:

a) z kultúrneho dedičstva:
* Mesto Banská Štiavnica s technickými pamiatkami okolia (Kolumbia – Cartagena, 1993)
* Levoča, Spišský hrad s okolitými pamiatkami (Kolumbia – Cartagena, 1993)
* Pamiatkovú rezerváciu ľudovej architektúry Vlkolínec (Kolumbia – Cartagena, 1993)
* Historické jadro mesta Bardejov (Austrália – Cairns, 2000)
* Drevené kostoly v slovenskej časti Karpatského oblúka - rímskokatolícky kostol sv. Františka z Assisi v Hervartove, rímskokatolícky kostol Všetkých svätých v Tvrdošíne, evanjelický artikulárny kostol v Kežmarku, evanjelický artikulárny kostol v Hronseku, evanjelický artikulárny kostol v Leštinách, gréckokatolícky chrám sv. Mikuláša v Bodružali, gréckokatolícky chrám sv. Michala archanjela v Ladomirovej a gréckokatolícky chrám sv. Mikuláša Biskupa v Ruskej Bystrej (Kanada – Quebec, 2008)
*Limes Romanus-spolu s Rakúskom a Nemeckom (2021)

b) z prírodného dedičstva:
* Jaskyne Slovenského krasu a Aggteleckého krasu (spolu s Maďarskom v Berlíne, 1995) s rozšírením o Dobšinskú ľadovú jaskyňu a Stratenskú jaskyňu (Austrália – Cairns, 2000) podľa časti nominačného projektu Rokliny Slovenského raja, predloženého 26. 6. 1997.
* Pralesy Havešová, Stužica a Rožok v Národnom parku Poloniny a Vihorlatský prales v pohorí Vihorlat (Nový Zéland – Christchurch, 2007) 

## Referencie

## Iné projekty

## Externé odkazy
*  
* Databáza organizácií udržujúcich oficiálne vzťahy s UNESCO (en, fr)

Kategória:UNESCO
Kategória:Špecializované agentúry OSN
Kategória:Organizácie založené v 1945
Amenhotep II.

**Amenhotep II.** alebo **Amenofis II.** (trónne meno: *Aacheprure*) bol faraón v starovekom Egypte. Patrí do 18. dynastie a bol v poradí siedmym faraónom tejto dynastie. Vládol v rozmedzí približne 1428 pred Kr.1397 pred Kr. Prvých 2 a pol roka vládol spolu so svojím otcom.

## Život

Keďže zdedil trón po Thutmosem III., najväčšom dobyvateľovi v dejinách Egypta, ušiel sa mu od historikov len malý prídel slávy. Do Ázie podnikol dve trestné výpravy, aby potlačil tamojšie povstania. Podarilo sa mu to s úspechom, ktorý opakoval aj v južných a západných oblastiach. Voči porazeným sa správal neobyčajne kruto. Na nápisoch uvádza, že vzbúrených náčelníkov vlastnoručne zabil a ich telá priviezol do hlavného mesta, kde ich potom zavesil dole hlavou na hradby. Zvyčajná prax egyptských kráľov, ktorí sa na nápisoch vystatujú, že osobne zabíjali premohnutých vládcov, že dávali odsekávať ruky zajatcom a podobne, a že počet zabitých nepriateľov zisťovali podľa odrezaných údov, čo aj dokladali ilustráciami na stenách chrámov. Podľa toho vedeli koľko zajatcov zabil. Vládol 23 rokov a trónnym menom sa volal Aacheprure. Pochovať sa dal v Údolí kráľov, pod západným svahom, a to v hlbokej skalnej hrobke, ktorá prevyšuje hrobku jeho veľkého predchodcu Thutmoseho III. Má desať miestností, vstupnú chodbu s tromi schodiskami a pred hrobovou komorou priestrannú pilierovú predsieň. Sarkofág tam stojí dodnes na pôvodnom mieste. Je z červeného pieskovca a krášlia ho zlaté a modré vyobrazenia ochranných bohov a nápisy. Sú tam vynikajúce reliéfy z knihy o tom, čo je na druhom svete.

## Stavby
Taktiež rád staval a veľa úsilia venoval zväčšeniu tamojšieho chrámu boha Amóna. Pripisuje sa mu najmä rozsiahla stavba medzi Svätým jazerom a južným ohradným múrom, z ktorej sa zachovali len základy. Dodnes stoja pomerne kompaktné pozostatky jeho neveľkého chrámu na západnom brehu Nílu pri Šéch Abd el-Kurne neďaleko slávneho zádušného chrámu Ramesseho II. Z nápisov vieme, že dal vyzdobiť Hatšepsovetin chrám v Dér el-Bahrí a postaviť chrám pri Talmise za Asuánom. Pri siedmom pylóne Amónovho chrámu v Karnaku stojí dodnes jeho kolosálna socha. A najznámejšie je pestrofarebné súsošie, ktoré zobrazuje ako dieťa živiace sa mliekom „božskej kravy“. Najlepšia jeho socha ho zobrazuje ako kľačí na kolenách. Táto socha sa nachádza v Egyptskom múzeu v Turíne.

## Archeológia
Hrobku objavil V. Loret, pričom sa stretol s ojedinelým šťastím: našiel v nej trinásť kráľovských múmií v pôvodných rakvách, medzi nimi i múmiu Amenhotepa II. s kytičkou mimóz na prsiach. Všetky tieto múmie i s rakvami a zvyškami hrobovej výbavy Amenhotepa II. sú dnes v Egyptskom múzeu v Káhire.

## Externé odkazy
* 

Kategória:Faraóni
Kategória:18. dynastia Egypta
Thutmose IV.

**Thutmose IV.** (trónne meno: *Nencheprure*) bol faraón v starovekom Egypte. Patrí do 18. dynastie a bol v poradí ôsmym faraónom tejto dynastie. Vládol v rozmedzí približne 1397 pred Kr.-1388 pred Kr. 

thumb|'''Thutmose IV.''', busta v múzeu Louvre
## Život

Nastúpil na trón po Amenhotepovi II., synovi Thutmoseho III. hoci nebol legitímnym kráľovým potomkom. O jeho matke vieme len toľko, že bola jednou zo žien kráľovského háremu. Kráľom sa stal vraj, podobne ako Thutmose III., vďaka božskému zásahu. Keď bol ešte mladík (*krásny ako vychádzajúce slnko*, ako sa sám charakterizoval), bavil sa poľovačkou na levy niekde v okolí dnešnej Gízy, a aby doprial svojim sprievodcom odpočinok. Vtedy sa k nemu ozvala veľká sfinga a sľúbila mu, že ak ju dá odkopať z piesku stane sa kráľom horného a dolného Egypta. Tento príbeh je napísaný na žulovej doske medzi labami sfingy. Ako panovník ostal však Thutmose IV. v tieni svojho predchádzajúceho menovca. Mal sa čo oháňať, aby udržal pohromade zdedenú ríšu, a svoju politiku orientoval skôr defenzívne. Na severných hraniciach mal nepochybne veľa problémov, ale aj v samom Egypte. Vyvinul značné úsilie aby dosiahol spojenectvo so štátom Mitanni, ponúkol mitannskému kráľovi Artatámovi, že sa ožení s niektorou s jeho dcér. Zomrel po necelých ôsmich rokoch vlády. Zdá sa, že nedokončil ani väčšinu zo svojich stavieb ktorými chcel zvýšiť lesk svojho sídelného mesta Wéset (Téby). Pochovať sa dal v Údolí kráľov. Má dovedna deväť miestností, bohato vyzdobených polychrómovanými reliéfmi; na stenách hlavnej siene, podopretej šiestimi piliermi, je vyše 700 postáv rozličných bohov. Vstup do nej je veľmi ťažký. Vo výklenku za pilierovou sieňou stojí dodnes Thutmoseho obrovský červenohnedý vápencový sarkofág s pozlátenými reliéfmi. Je takmer nepoškodený a leží na ňom opatrne nadvihnuté veko. 

## Stavby
V Karnaku, na východnom nádvorí chrámu dal vztýčiť obelisk Thutmoseho III., ktorý tam ležal na zemi od čias, čo ho doviezli z asuánskych lomov. Z jeho stavieb sa zachovali len nepatrné zvyšky zádušného chrámu na západnom brehu Nílu neďaleko neskoršieho Ramessea.

## Archeológia
Jeho múmiu aj s rakvou dali odniesť „kňažskí králi“ 21. dynastie z obavy pred lupičmi do tajného úkrytu v hrobke Amenhotepa II., kde ju objavil roku 1898 francúzsky egyptológ V. Loret. Múmia Thutmoseho IV. je dnes v Egyptskom múzeu v Káhire; tam je aj jeho rakva (vedľa rakvy jeho manželky Merejetamon) a zachovaná časť hrobovej výbavy, medzi ktorou vyniká najmä umelecky vyzdobený vojnový voz. Bezpečne identifikovaných sôch Thutmoseho IV. sa zachovalo málo. Medzi najznámejšie patrí neveľká žulová socha v Egyptskom múzeu v Káhire, ktorá ho zobrazuje s Merejetamon, a bronzová socha v Britskom múzeu v Londýne.

## Externé odkazy
* 

Kategória:Faraóni
Kategória:18. dynastia Egypta
1571

## Udalosti
* 20. máj – v Ríme uzavreli pápež Pius V., španielsky kráľ Filip II. a Benátska republika Svätú ligu proti Osmanskej ríši. 
* 7. október – v bitke pri Lepante porazila koalícia Španielska, Benátok, Pápežského štátu a maltézskych rytierov osmanské loďstvo.

## Narodenia
* 27. január – Abbás I. Veľký, perzský šach z dynastie Safíjovcov († 1629)
* 29. september – Caravaggio, taliansky barokový maliar († 1610)
* 27. december – Johannes Kepler, nemecký astronóm, fyzik, optik a matematik († 1630)
* Salomon de Brosse, francúzsky architekt († 1626)

## Úmrtia
* 13. február – Benvenuto Cellini, taliansky neskororenesančný zlatotepec, medailér a sochár (* 1500)
* 14. marec – Ján II. Žigmund Zápoľský, sedmohradský vojvoda, neúspešný uchádzač o uhorský trón (* 1540)
* Nicolò dell’Abbate, taliansky maliar (* 1509 až 1512)


1571
Smenchkare

**Smenchkare** alebo **Smenchkare-džesercheperu**, trónnym menom **Anchcheperure**, bol faraón v starovekom Egypte. Patrí do 18. dynastie a bol v poradí jedenástym faraónom tejto dynastie. Vládol v rozmedzí približne 13371333 pred Kr.

## Život
Nastúpil na trón po svojom bratovi Achnatonovi, za ktorého vlády zastával v posledných rokoch hodnosť vicekráľa. Ako vicekráľ si počínal podľa všetkého veľmi obratne a súčasne udržiaval korektné styky s Amonovými kňazmi. Keď Achnaton zomrel, bol Schmenkare pre nich prijateľnou osobou na trón a tak ho uznali za kráľa. Pri korunovácií prijal meno Anchecheperure. Hypotéza o Smenchkareho násilnej smrti sa zakladá najmä na pozostatkoch jeho hrobovej výbavy. 

## Stavby
Jeho hrobku objavil Th. M. Davis v Údolí kráľov. Podľa prvých nálezov, najmä nápisoch a vyobrazení, hrobka patrila kráľovnej Teje, no neskôr sa našla múmia muža. Egyptológovia následne na základe nájdených faktov predpokladali, že múmia by mohla patriť Achnatonovi. Podľa veku však patrila mladšiemu mužovi, pravdepodobne Smenchkaremu. Mätúce na celom náleze bolo, že hrobová výbava pozostávala z niekoľkých častí, patriacich rôznym príslušníkom kráľovskej rodiny. Schmenkareho múmia a rakva aj s hrobovou výzdobou je dnes v Egyptskom múzeu v Káhire. Zachovalo sa pomerne málo jeho vyobrazení a nedá sa vždy s určitosťou povedať, či patria práve jemu. Najznámejšia je socha, ktorá ho zobrazuje ako boha Usira. Dnes sa nachádza v parížskom Louvri. Ostatné zobrazenia tvorí len niekoľko reliéfov z Achetatonu, z ktorých najznámejšie sú dva, umiestnené dnes v Berlíne.

## Referencie

## Literatúra
* 

## Externé odkazy
* 

Kategória:Faraóni
Kategória:18. dynastia Egypta
Aje II.

**Aje II.** alebo **Aj II.** alebo **Eje II.** (trónne meno: *Chepercheprure*) bol faraón v starovekom Egypte. Patrí do 18. dynastie a bol v poradí trinástym faraónom tejto dynastie. Vládol v rozmedzí približne 1323 pred Kr. – 1319 pred Kr.

## Život
Na trón sa dostal cez mŕtvoly troch kráľov. Bol bratom kráľovnej Teje, manželky Amenhotepa III., a nad ľudí z dvora sa povzniesol vďaka Tiji, ktorá bola dojkou princeznej Nefertiti. Keďže sa o Nefertiti staral ako vlastný otec, dostal titul „božský otec“ i ďalšie tituly „nosič vejára po kráľovej pravici“, „dozorcom nad kráľovými dozorcami“, „skutočným pisárom kráľovým a jeho miláčikom“ a iné. Ajeho kariéra sa začala za Achnatona. Ajeho dlhoročné skúsenosti na dvore u Achnatona (ktorý medzi tým zomrel) prišli vhod novému kráľovi Smenchkaremu. Obidvaja si rozumeli,  ešte keď bol Smenchkare miestokráľom, ale keď sa Smenchkare odvrátil od Atona, nepovažovali ho kňazi za dosť úprimného a tak sa ho zbavili. Na trón sa dostal Tutanchamón, a keďže bol neplnoletý, Aje II. sa teda stal poručníkom, regentom ba aj spolukráľom, a tak prevŕšil svojho súpera Haremheba. Aje II. dal Tutanchamónovi hárem, detské zábavy a iné. Presídlil ho do Malkaty. Keď zrazu ako osemnásťročný zomrel, nemal kto nastúpiť na trón, a tak nastúpil Aje II. Ako poistku si navyše zobral vdovu po Tutanchamónovi, Anchesanamon (Anchesenpaaton). Potom vládol necelé štyri roky. Trónne meno Ajeho je Chepercheprure. A keď zomrel, Horemheb (Haremheb) sa zachoval horšie ako hocikto iný. Dal zničiť všetky jeho sochy a reliéfy. Dokonca mu zničil aj hrobku.

Posledný faraón 18. dynastie bol Haremheb, ale Jozef Flavius tvrdil, že pred ním bola kráľovná Akencheres a po nej brat Ratotis a jeho dvaja potomkovia Akencheres I. a II.

## Archeológia
Pochovať sa dal v Údolí opíc neďaleko Amenhotepa III. Jeho hrobka dostala pomenovanie podľa reliéfu (zachovaného), kde sú opice (11), preto sa volá „opičia“. Aj keď Horemheb dal zničiť jeho sochy, niektoré sa zachovali. Ako napríklad jeho busta bez koruny. Aj reliéfy patria medzi ne, kde je zobrazený ako boh Nílu a nástenná maľba v hrobovej komore Tutanchamóna. Omnoho lepšie sa zachovala jeho hrobka (nedokončená) v Achetatone, kde sú najlepšie amarnské výtvory.

## Iné projekty

## Externé odkazy
*
*Aje II. na českých stránkach egyptologie.cz





Kategória:Faraóni
Kategória:18. dynastia Egypta
Haremheb

**Haremheb** (trónne meno: *Džeserechaprure*) bol faraón v starovekom Egypte. Patrí do 18. dynastie a bol v poradí štrnástym a posledným faraónom tejto dynastie. Vládol v rozmedzí približne 1319 pred Kr. - 1292 pred Kr. 

## Život
Podľa pravidiel egyptského meradla bol prvý panovník 19. dynastie, ale archeológovia a Menehto ho zaradili do 18. dynastie. Na trón sa dostal po dlhšej službe u Achnatona, Smenchkareho, Tutanchamóna a Ajeho. Kariéru začal ako vojak. Za Achnatona dostal hodnosť „pisára vojska“, a iné ako napríklad „obidve oči kráľa v obidvoch krajinách“, „zástupca kráľa obidvoch krajín vo všetkých krajinách“. Keď zomrel Tutanchamón, čakal ešte štyri roky, kým sa dostal na trón. Uzurpáciu trónu odôvodnil vyhlásením, že „do hodnosti kráľa bol uvedený, lebo si to želalo Amonovo srdce“. A tak dostal podporu kňazov. A keď padol Aton, dovŕšil likvidáciu Achnatonovej náboženskej reformy. Ničil Achnatonove sochy, chrámy, paláce a rozširoval Amonove chrámy, a kňazom dal vrátiť všetky majetky. Trónne meno Horemheba bolo Džeserechaprure a vládol asi 1520 rokov. Podľa ediktu, ktorý sa zachoval na Karnackom chráme, trestal vinných odrezaním nosa a deportovaním na pohraničné pevnosti, pričom sa opieral o dávneho kamaráta Paramerseho neskoršieho Ramesseho I.

## Stavby
Veľká bola však Haremhebova stavebná činnosť. Dal postaviť pylón v Amonovom chráme v Karnaku, najdlhší a najväčší vôbec (potom bol ešte väčší) široký 105 metrov, neskôr dal aj ďalšie (9 a 10 pylón). Dal vybudovať aj chýrnu „aleju sfíng“ medzi Amonovým a Mutiním chrámom. Najlepšie sa zachoval jeho skalný chrám v Sílsíle. Hrobku si dal vybudovať v Údolí kráľov asi sto krokov od Tutanchamonovej a stojí v nej aj sarkofág. Väčšina jeho sôch je v „amarnskom slohu“. Patrí medzi ne jeho hlava s dolnoegyptskou korunou v Káhire, ďalej jeho socha ako „pisára vojska“ v Metropolitnom múzeu v New Yorku a jeho súsošie s Amonom v Egyptskom múzeu.

## Externé odkazy
* 

Kategória:Faraóni
Kategória:18. dynastia Egypta
Oberon (mesiac)

**Oberon** (alebo **Oberón**) je prirodzený satelit Urána. Objavil ho anglický astronóm nemeckého pôvodu William Herschel v roku 1787. Meno dostal po kráľovi elfov zo Shakespearovej hry *[[Sen noci svätojánskej]]*.

Mesiac Oberon je zložený z jednej polovice z vodného ľadu, 30&nbsp;% objemu tvoria kremičité horniny a 20&nbsp;% organické zlúčeniny na báze metánu. Povrch Oberonu je starý a posiaty krátermi. Je to druhý najväčší Uránov mesiac a zároveň má zo všetkých Uránových mesiacov najväčšiu hmotnosť. Geologická aktivita mesiaca je veľmi slabá, pretože okolo planéty obieha vo vzdialenosti až 583&nbsp;400&nbsp;km.

## Zdroj a referencie

* 

Kategória:Mesiace Urána
Kategória:Astronomické objekty objavené v roku 1787
Kategória:Astronomické objekty objavené Williamom Herschelom
Umbriel (mesiac)

**Umbriel** je prirodzený satelit Urána. Objavil ho anglický astronóm-amatér William Lassell v roku 1851. Svoje meno dostal podľa škriatka zo satiry Alexandra Popa *The Rape of the lock*.

Umbriel je najtmavšie a zároveň najmenej geologicky aktívne teleso z piatich veľkých mesiacov Urána. Zložený je prevažne z vodného ľadu, zvyšok tvoria kremičitany a metánový ľad. 

## Referencie


Kategória:Mesiace Urána
Kategória:Astronomické objekty objavené v roku 1851
Kategória:Astronomické objekty objavené Williamom Lassellom
Ariel (mesiac)

**Ariel** je prirodzený satelit Urána. Objavil ho anglický astronóm-amatér William Lassell v roku 1851. Mesiac dostal meno podľa postavy ducha zo Shakespearovej hry *Búrka*.

Ariel sa skladá z 50 % z vodného ľadu, z 30 % z hornín a 20 % pripadá na metánový ľad. Na povrchu dominujú pruhy, ktoré vyzerajú ako čerstvá námraza. Tento mesiac má najsvetlejší povrch zo všetkých doteraz zblízka odfotografovaných mesiacov planéty Urán. Nevyskytujú sa tu krátery s priemerom väčším ako 50 km. Zdá sa, že v minulosti prebiehala na mesiaci búrlivá geologická aktivita, ktorá zanechala stopy v podobe zlomových kaňonov zaplavených v mnohých prípadoch vodou zvnútra telesa. V miestach, kde sa kaňony pretínajú, možno pozorovať hladký povrch pravdepodobne vyplnený ľadom.

## Referencie


Kategória:Mesiace Urána
Kategória:Astronomické objekty objavené v roku 1851
Kategória:Astronomické objekty objavené Williamom Lassellom
Sycorax (mesiac)

**Sycorax** je prirodzený satelit Uránu.

Kategória:Mesiace Urána
Kategória:Astronomické objekty objavené v roku 1997
Puck (mesiac)

**Puck** alebo **Puk** je prirodzený satelit Urána. Objavila ho sonda Voyager 2 30. decembra 1985. So svojím priemerom 162&nbsp;kilometrov je najväčším vnútorným mesiacom Urána. Má približne guľovitý tvar a sivý povrch posiaty krátermi, z ktorých tri sú pomenované. Meno Puck dostal podľa škriatka v diele William Shakespearea Sen noci svätojánskej, ktorý v noci cestuje okolo sveta s vílami.

Kategória:Mesiace Urána
Kategória:Astronomické objekty objavené v roku 1985
Cupid (mesiac)

**Cupid** alebo **Kupid** je vnútorný mesiac Urána. Svoje meno nesie podľa jednej z postáv z literárneho diela Williama Shakespeara.

Cupid je najmenší z vnútorných Uránových mesiacov, od planéty je vzdialený 74&nbsp;392 kilometrů. Jeho priemer je okolo 18 kilometrov a hmotnosť cca ~3.8×1015 kg. Jeho obežná dráha je vzdialená iba 863 km od väčšieho mesiaca Belinda.

Mesiac objavili Mark R. Showalter a Jack J. Lissauer v roku 2003 pomocou Hubblovho vesmírneho ďalekohľadu.

## Zdroj
* 

Kategória:Mesiace Urána
Kategória:Astronomické objekty objavené v roku 2003
Kaliban (mesiac)

**Kaliban** alebo **Caliban** je v poradí 16. prirodzený satelit planéty Urán. Planétu obieha vo vzdialenosti 7&nbsp;100&nbsp;000 kilometrov. Jeho veľkosť je 72 kilometrov. Prvýkrát ho spozoroval kolektív vedcov 16. septembra 1997, a to Brett J. Gladman, Philip D. Nicholson, Joseph A. Burns a John J. Kavelaars.

Pôvodne dostal pomenovanie **S/1997 U 1**, neskôr získal meno podľa jednej postavy z diela Williama Shakespeara *[[Búrka (Shakespeare)|Búrka]]*.

## Referencie

## Zdroj
* 

Kategória:Mesiace Urána
Kategória:Astronomické objekty objavené v roku 1997
Mab (mesiac)

**Mab** je jedným z malých vnútorných mesiacov planéty Urán. Od planéty je vzdialený 97 736 kilometrov. Jeho priemer je ťažké určiť, ale odhaduje sa na približne 24 km a hmotnosť je približne ~ 1.0 × 1015 kg, obežná doba je 0,923 dňa.

Mesiac objavili Mark R. Showalter a Jack J. Lissauer v roku 2003 na základe snímok z Hubblovho vesmírneho teleskopu.

Podobne ako ostatné Mesiace Urána bol pomenovaný podľa jednej z postáv diela Williama Shakespeara, konkrétne podľa kráľovnej víl Mab spomínané v hre *[[Rómeo a Júlia]]*.

## Zdroj
* 

Kategória:Mesiace Urána
Kategória:Astronomické objekty objavené v roku 2003
Trinkulo (mesiac)

**Trinkulo** alebo **Trinculo** je prirodzený satelit Urána.

## Referencie

Kategória:Mesiace Urána
Kategória:Astronomické objekty objavené v roku 2001
Margaret (mesiac)

**Margaret** je jeden z malých vonkajších mesiacov planéty Urán a ako jediný má prográdnu obežnú dráhu. Od planéty je vzdialený 14 345 000 kilometrov. Jeho priemer nie je presne známy, ale odhaduje sa na približne 20 km a hmotnosť je približne 5.5 × 1015kg, obežná doba je 1687,01 dňa.

Bol objavený 29. augusta 2003 astronómami Scottom Sheppardom a Davidom Jewitt. Pôvodné označenie mesiaca bolo **S/2003 U 3**.

Podobne ako ostatné mesiace Uránu je Margaret pomenovaný podľa jednej z postáv diela Williama Shakespeara, konkrétne z hry *[[Mnoho kriku pre nič]]*.

## Zdroj

Kategória:Mesiace Urána
Kategória:Astronomické objekty objavené v roku 2003
Francisco (mesiac)

**Francisco** (alebo tiež **Francisko**) je prirodzený satelit planéty Urán.

Objavili ho 13. augusta 2001, jeho dočasné označenie bolo S/2001 U 3. Pomenovanie *Francisco* dostal podľa postavy lorda v shakespearovskej hre *[[Búrka (Shakespeare)|Búrka]]*.

## Referencie

## Zdroj
* 

Kategória:Mesiace Urána
Kategória:Astronomické objekty objavené v roku 2001
Ferdinand (mesiac)

**Ferdinand** je jeden z malých vnútorných mesiacov planéty Urán. Od planéty je vzdialený 20 901 000 kilometrov. Jeho priemer nie je presne známy, ale odhaduje sa na približne 20 kilometrov; hmotnosť je približne 5.4×1015 kg. Obežná doba je 2887,21 dňa.

Mesiac bol objavený 13. septembra 2001 Matthewom Holmanom, Johnom J. Kavelaarsom a ďalšími vedcami. Pôvodné označenie bolo S/2001 U 2.

## Zdroj
* 

Kategória:Mesiace Urána
Kategória:Astronomické objekty objavené v roku 2001
Perdita (mesiac)

**Perdita** je prirodzený satelit Urána. Obieha na obežnej dráhe medzi mesiacmi Belinda a Puck. Od plaéty je vzdialený 76 416 kilometrov. Jeho priemer je ťažké určiť, ale odhaduje sa na približne 26 km a hmotnosť cca ~1,3×1016 kg, obežná doba je 0,638 dňa.

Objavenie mesiaca bolo zložité; prvú fotografiu urobila sonda Voyager 2 v roku 1986, ale na fotografiách mesiac objavil až v roku 1999 americký astronóm Erich Karkoschka. Existencia mesiaca bola spochybňovaná, ale v roku 2003 snímky z Hubblovho vesmírneho ďalekohľadu jeho existenciu definitívne potvrdili.

Rovnako ako ostatné Uranove mesiace dostala Perdita meno podľa postavy z diela Williama Shakespeara, konkrétne z hry *Zimná rozprávka* (The Winter's Tale).

## Referencie


## Iné projekty

## Externé odkazy
* (Archived), Melanie Melton, The Planetary Society, 20 December 2001

## Zdroj
* 

Kategória:Mesiace Urána
Kategória:Astronomické objekty objavené v roku 1999
Stephano (mesiac)

**Stephano** alebo **Stefano** je prirodzený satelit Urána. Je v poradí 20. objaveným mesiacom Urána. Svoju materskú planétu obieha po eliptickej dráhe s excentricitou 0,23 so sklonom k rovine rovníka Urána 143 stupňov. Od planéty je vzdialený 7&nbsp;948&nbsp;000&nbsp;km. Z Uránových mesiacov má najmenšiu jasnosť.

Kategória:Mesiace Urána
Kategória:Astronomické objekty objavené v roku 1999
Prospero (mesiac)

**Prospero** je prirodzený satelit Urána.

Kategória:Mesiace Urána
Kategória:Astronomické objekty objavené v roku 1999
Setebos (mesiac)

**Setebos** je prirodzený satelit Urána. Obieha planétu retrográdne po eliptickej dráhe, ktorá má excentricitu 0,58. Jeden obeh okolo nej vykoná za 6,13&nbsp;roka.

Kategória:Mesiace Urána
Kategória:Astronomické objekty objavené v roku 1999
Kordélia (mesiac)

**Kordélia** alebo **Cordelia** je mesiac planéty Urán. Obieha planétu v najmenšej vzdialenosti zo všetkých doteraz objavených mesiacov – priemerná hodnota je 49&nbsp;750&nbsp;kilometrov. Cordeliu objavila 20. januára 1986 americká sonda Voyager 2. Hmotnosť je ~4,4&nbsp;×&nbsp;1016 kg. Doba rotácie okolo vlastnej osi nie je známa.

Svoje meno dostal mesiačik po najmladšej dcére kráľa Leara zo Shakespearovej hry. Jeho ďalšie označenie je **Urán VI**. Po potvrdení elementov dráhy dostal dočasné meno **S/1986&nbsp;U&nbsp;7**. Od svojho objavu do roku 1997 nebol objekt pozorovaný, až kým ho na snímke nezachytil Hubblov vesmírny ďalekohľad. Cordelia je vnútorným pastierskym satelitom Uránovho prstenca Epsilon. Dráha mesiaca podlieha zmenám kvôli slapovým silám materskej planéty.

## Referencie

Kategória:Mesiace Urána
Kategória:Astronomické objekty objavené v roku 1986
1717

## Narodenia
* 16. marec – František Weiss, slovenský matematik a astronóm († 1785)
* 13. máj – Mária Terézia, panovníčka z rodu Habsburgovcov († 1780)
* 19. jún – Jan Václav Stamic, český skladateľ a huslista († 1757)
* 16. november – Jean le Rond d’Alembert, francúzsky filozof, fyzik a astronóm († 1783)
* 27. december – Pius VI., pápež († 1799)


1717
Medzinárodná organizácia práce

**Medzinárodná organizácia práce** (ILO, International Labour Organization) je špecializovaná agentúra OSN zaoberajúca sa prácou. Vznikla 28. júna 1919 na parížskej mierovej konferencii ako autonómna organizácia, neskôr pričlenená k Spoločnosti národov. Jej stanovy nazvané ústava, tvorili XIII. časť Versaillskej zmluvy a boli zahrnuté aj do ostatných mierových zmlúv uzavretých po prvej svetovej vojne. Sídlo má Ženeve vo Švajčiarsku. 

Ústava bola v roku 1944 doplnená Filadelfskou deklaráciou, ktorá formulovala všeobecné ciele a zásady činnosti. Menila sa na konferenciách v rokoch 1945, 1946, 1953, 1962 a 1973.

Najvyšším orgánom je generálna konferencia, ktorá sa schádza raz za rok v Ženeve.
Každý člen má na nej 4 delegátov: dvaja zastupujú vládu, jeden zamestnancov a jeden zamestnávateľov. Konferencia volí dvojtretinovou väčšinou správnu radu, potvrdzuje rozpočet, schvaľuje dohovory a odporúčania. Správna rada je výkonným orgánom, zložená z 56 členov, z ktorých 14 zastupuje zamestnancov, 14 zamestnávateľov a 28 vlády (z toho 1O miest je rezervovaných pre osoby zastupujúce vlády štátov, ktoré majú hlavnú úlohu v priemysle - tieto štáty určuje správna rada; ostatných 18 miest zaujímajú delegáti, ktorí sú volení každé tri roky na generálnej konferencii).

V roku 1969 organizácia dostala Nobelovu cenu za mier.

## Iné projekty

## Externé odkazy
* Oficiálna stránka

Kategória:Špecializované agentúry OSN
Kategória:Medzinárodné organizácie
Kategória:Nositelia Nobelovej ceny za mier
Kategória:Organizácie založené v 1919
1783

## Udalosti
* koniec americkej vojny o nezávislosť (Versaillský mier)

## Narodenia
* 2. január – Christoffer Wilhelm Eckersberg, dánsky maliar († 1853)
* 23. január – Stendhal, francúzsky spisovateľ († 1842) 
* 9. február – Vasilij Andrejevič Žukovskij, ruský básnik a literárny kritik († 1852)
* 3. apríl – Washington Irving, americký spisovateľ († 1859)
* 24. júl – Simón Bolívar, venezuelský generál a politik († 1830) 
* 6. október – Thomas Attwood, britský ekonóm († 1859)

## Úmrtia
* 6. február – Lancelot Brown, anglický záhradný architekt (* 1716)
* 10. júl – Adam František Kollár, slovenský spisovateľ, historik a knihovník (* 1718)
* 18. september – Leonhard Euler, švajčiarsky matematik a fyzik (* 1707)
* 19. august – Franz Xaver Messerschmidt, nemecko-rakúsky barokový sochár (* 1736)
* 29. október – Jean le Rond d’Alembert, francúzsky filozof, fyzik a astronóm (* 1717)
* 16. december – Johann Adolf Hasse, nemecko-taliansky hudobný skladateľ (* 1699)


1783
Miranda (mesiac)

**Miranda** je prirodzený satelit Urána. Objavil ju Gerard Kuiper v roku 1948. Pomenovanie dostala podľa Prosperovej dcéry zo Shakespearovej hry *Búrka*.

Miranda je zložená z vodného ľadu, ktorý tvorí asi 50&nbsp;% jej objemu. Zvyšok pripadá na kremičité horniny a organické zlúčeniny príbuzné metánu.

Je výnimočná tým, že na svojom povrchu obsahuje prakticky všetky štruktúry, ktoré sa nachádzajú v slnečnej sústave. Na povrchu sa dajú pozorovať obrovské kaňony. Najväčší je Verona Rupes s hĺbkou od 5 do 10 km a tým je najväčší v solárnej sústave. Mesiac vykazuje aj miernu geologickú aktivitu, spôsobenú slapovými silami materskej planéty. Priemerná povrchová teplota je približne −205 °C.

## Referencie


## Zdroj
* 

Kategória:Mesiace Urána
Kategória:Astronomické objekty objavené v roku 1948
Kategória:Astronomické objekty objavené Gerardom Kuiperom
Bianka (mesiac)

**Bianka** alebo **Bianca** je prirodzený satelit Urána. Je to v poradí tretí mesiac tejto planéty a nachádza sa vo vzdialenosti . Jeho veľkosť je približne 22 kilometrov a hmotnosť je 9,2 × 1016 kg. Obežná doba okolo planéta je 0.434578986 dní.

Mesiac objavila 23. januára 1986 americká sonda Voyager 2.

## Referencie

## Zdroj
* 

Kategória:Mesiace Urána
Kategória:Astronomické objekty objavené v roku 1986
Desdemona (mesiac)

**Desdemona** je prirodzený satelit Urána, v poradí od planéty je to piaty mesiac.

Mesiac obieha vo vzdialenosti 62&nbsp;600 kilometrov a jeho rozmery sú 29 kilometrov. Hmotnosť mesiaca je približne 1,8×1017 kg. Jeden obeh okolo planéty Urán mu trvá 0,473651 dňa, doba rotácie okolo vlastnej osi nie je známa.

Mesiac bol objavený 13. januára 1986 americkou sondou Voyager 2 (Stephen P. Synnott).

## Zdroj
* 

Kategória:Mesiace Urána
Kategória:Astronomické objekty objavené v roku 1986
Rozalinda (mesiac)

**Rozalinda** alebo **Rosalind** je mesiac planéty Urán, ktorý obieha materské teleso vo vzdialenosti 69&nbsp;927&nbsp;km. Objavila ho americká sonda Voyager 2 13. januára 1986. Jeden obeh okolo planéty trvá 0,558549 dňa. Doba rotácie okolo vlastnej osi nie je známa.

## Referencie

## Zdroj
* 

Kategória:Mesiace Urána
Kategória:Astronomické objekty objavené v roku 1986
Kressida (mesiac)

**Kressida** alebo **Cressida** je v poradí štvrtý prirodzený satelit planéty Urán. Satelit objavili 9. januára 1986 prostredníctvom americkej sondy Voyager 2. Dočasné označenie bolo **S/1986 U 3**.

Rozmery mesiaca sú 92 × 74 ×  a jeho hmotnosť je 3,4 × 1017 kg. Jeden obeh okolo planéty mu zaberie 0,46357 dňa.

## Referencie

## Zdroj
* 

Kategória:Mesiace Urána
Kategória:Astronomické objekty objavené v roku 1986
Júlia (mesiac)

**Júlia** alebo **Juliet** je šiesty mesiac v poradí od planéty Urán a je od neho vzdialený 64 360 kilometrov. Hmotnosť je 5,6 × 1017 kg. Jeden obeh okolo planéty mu zaberie 0,493066 dňa. Doba rotácie okolo osi nie je známa.

Objavený bol 3. januára 1986 americkou sondou Voyager 2 (Stephen P. Synnott).

## Referencie

## Zdroj
* 

Kategória:Mesiace Urána
Kategória:Astronomické objekty objavené v roku 1986
Terry Gilliam

**Terence Vance Gilliam** (* 22. november 1940, Minneapolis, Minnesota, USA) je anglo-americký filmový režisér.

Preslávil sa ako člen skupiny Monty Python. Je autorom animovaných pasáží v jednotlivých dieloch.

Gilliam sa narodil v Minnesote, na strednú a vysokú školu chodil v Los Angeles. Svoju kariéru začal ako animátor a karikaturista. K skupine Monty Python sa pripojil ako animátor ich diel, ale nakoniec sa stal jej plnohodnotným členom a dostal herecké úlohy. V 70. rokoch sa stal režisérom hraných filmov. Vo väčšine svojich filmov sa venuje téme predstavivosti a jej významu pre život, vyjadruje svoj odpor k byrokracii a autoritárstvu a jeho postavy čelia temným alebo paranoidným situáciám. Jeho vlastné scenáre obsahujú prvky čiernej komédie a tragikomédie, ako aj prekvapivé konce.

V roku 1988 získal Gilliam spolu s ostatnými členmi skupiny Monty Python cenu BAFTA Awards za výnimočný prínos britskej kinematografii. V roku 2009 získal Gilliam BAFTA Fellowship za celoživotné dielo.

## Filmografia
### Réžia

* 1974: The Miracle of Flight (krátkometrážny)
* 1975: *[[Monty Python a Svätý Grál]]* (Monty Python and the Holy Grail) spolu s Terry Jonesom 
* 1977: Jabberwocky
* 1981: Time Bandits (Lupiči času - V)
* 1983: *[[Monty Python: Zmysel života]]* (Monty Python's The Meaning of Life)
* 1983: The Crimson Permanent Assurance  
* 1985: *[[Brazil (film)|Brazil]]*
* 1988: *The Adventures of Baron Munchhausen*  (Dobrodružstvá baróna Prášila - V)
* 1991: *[[Kráľ rybár]]* (The Fisher King) 
* 1995: *[[Dvanásť opíc]]* (Twelve Monkeys) 
* 1998: *[[Strach a hnus v Las Vegas]]* (Fear and Loathing in Las Vegas)
* 2005: *[[Kliatba bratov Grimmovcov]]* (The Brothers Grimm)
* 2005: *[[Krajina prílivu]]* (Tideland)
* 2009: *Imaginarium Dr. Parnassa*

## Pozri aj
* Monty Python

## Iné projekty
 

## Externé odkazy
* 
* 

Kategória:Britskí filmoví režiséri
Kategória:Filmoví režiséri USA
Kategória:Monty Python
Kategória:Osobnosti z Minneapolisu
Kategória:Účastníci Medzinárodného filmového festivalu Karlovy Vary
Belinda (mesiac)

**Belinda** je prirodzený satelit planéty Urán, planétu obieha vo vzdialenosti 75 260 kilometrov. Satelit objavila v roku 1986 americká sonda Voyager 2.

Rotácia okolo vlastnej osi je viazaná, teda zodpovedá dobe obehu okolo planéty. Povrchová teplota sa pohybuje okolo 64 Kelvinov.

## Zdroj
* 

Kategória:Mesiace Urána
Kategória:Astronomické objekty objavené v roku 1986
1702

## Udalosti
* 23. november – Bitka v zátoke Vigo

## Narodenia
* 10. október – František Borgia Kéri, slovenský fyzik a astronóm († 1768)
* 22. december – Jean-Étienne Liotard, švajčiarsky barokový maliar († 1789)

## Úmrtia
* 8. marec – Viliam III. Oranžský, kráľ Anglicka, Írska a Škótska (* 1650)


1702
1703

## Udalosti
* 27. máj – ruský cár Peter Veľký založil Petrohrad

## Narodenia
* 1. január – Ignác Hertl, slovenský matematik († 1775)
* 17. jún – John Wesley, anglický teológ, zakladateľ metodistického hnutia († 1791)
* 23. jún – Mária Leszczyńska, francúzska kráľovná ako manželka Ľudovíta XV. († 1768)
* 19. september – Michal Lipsicz, maďarský filozof a matematik († 1766)
* 29. september – François Boucher, francúzsky maliar († 1770)
* 5. október – Jonathan Edwards, predstaviteľ severoamerickej filozofie († 1758)

## Úmrtia
* 3. marec – Robert Hooke, anglický vedec (* 1635)
*31. marec – Johann Christoph Bach, nemecký skladateľ (* 1642)
* 16. máj – Charles Perrault, francúzsky rozprávkar (* 1628)


1703
1704

## Udalosti
* 13. august – Vojna o španielske dedičstvo: druhá bitka pri Höchstädte, Marlborough a Eugen Savojský pripravili drvivú porážku francúzsko-bavorskej armáde

## Narodenia
* 26. júl – Ladislav Amadé, uhorský básnik, hudobník a dôstojník († 1764) 
* 31. júl – Gabriel Cramer, švajčiarsky matematik († 1752)
* 5. október – Maurice Quentin de La Tour, francúzsky rokokový maliar - portrétista († 1788)
* 9. október – Ján Andrej Segner, slovensko-nemecký fyzik, lekár, astronóm, botanik, matematik a vynálezca († 1777)

## Úmrtia
* 2. február – Guillaume de l’Hospital, francúzsky matematik (* 1661)
* 24. február – Marc-Antoine Charpentier, francúzsky barokový hudobný skladateľ (* 1643)
* 12. apríl – Jacques-Bénigne Bossuet, francúzsky teológ a kazateľ (* 1627)
* 14. júl – Sofia Alexejevna Romanovová, ruská princezná a regentka (* 1657)
* 8. november – John Locke, anglický filozof a lekár, všeobecne považovaný za jedného z najvplyvnejších osvietenských mysliteľov a známy ako „otec liberalizmu“ (* 1632)


1704
1707

## Udalosti
* 26. marec – vytvorenie spojeného kráľovstva Veľkej Británie medzi Anglickom a Škótskom

## Narodenia
* 15. apríl – Leonhard Euler, švajčiarsky matematik a fyzik († 1783)
* 23. máj – Carl Linné, švédsky lekár, prírodovedec a botanik († 1778)
* 4. august – Johann August Ernesti, nemecký filozof († 1781)

## Úmrtia
* 18. marec – Izák Caban, slovenský filozof, predstaviteľ Prešovskej školy (* 1632)
* 24. jún – Kaspar von Stieler, nemecký učenec, jazykovedec (* 1632)
* 5. október – Daniel Speer, slovenský hudobný skladateľ, interpret, spisovateľ a pedagóg (* 1636)


1707
1710

## Narodenia
* 4. január – Giovanni Battista Pergolesi, taliansky hudobný skladateľ († 1736)
* 2. marec – Dionýz Ignác Staneti, barokový sochár († 1767)
* 16. október – Andrej Hadík, uhorský vojvodca a poľný maršal slovenského pôvodu († 1790)
* 22. november – Wilhelm Friedemann Bach, nemecký skladateľ († 1784) 

## Úmrtia
* 8. október – Ján Dubovszky, slovenský matematik (* 1654)
* 19. september – Ole Christensen Roemer, dánsky fyzik a astronóm (* 1644)


1710
1711

## Udalosti
* 1. máj – podpísanie Satmárskeho mieru znamenajúceho koniec protihabsburských stavovských povstaní

## Narodenia
* 1. január – Franz von Trenck, rakúsky jazdecký dôstojník a veliteľ († 1749)
* 10. mája – Gaetano Latilla, taliansky hudobný skladateľ († 1788)
* 7. máj – David Hume, škótsky osvietenský filozof, etik, historik a ekonóm († 1776)
* 18. máj – Ruđer Josip Bošković, chorvátsky matematik, fyzik, astronóm a filozof († 1787)
* 22. júl – Georg Richmann, baltský nemecký fyzik († 1753)
* 1. september – Viliam IV. Oranžský, oranžský princ a prvý dedičný miestodržiteľ republiky Spojených provincií holandských († 1751)
* 31. október – Laura Bassiová, talianska fyzička a filozofka, prvá profesorka prírodných vied na svete († 1778)
* 16. október – Andrej Hadik, uhorský gróf a rakúsky poľný maršal slovenského pôvodu († 1790)
* 1. november – Štefan Gažo, slovenský jezuitský filozof a teológ († 1755)

## Úmrtia
* 24. január – Jean Bérain, francúzsky maliar, dizajnér a rytec ornamentov (* 1637)
* 13. marec – Nicolas Boileau, francúzsky filozof a literárny kritik (* 1636)
* 14. apríl – Ľudovít Francúzsky, francúzsky dauphin, najstarší syn Ľudovíta XIV. (*  1661) 
* 17. apríl – Jozef I., rímsko-nemecký cisár (* 1678)
* 14. jún – Ján Viliam Friso, nasavsko-dietzsky knieža, generálny kapitán a miestodržiteľ provincií Frízsko a Groningen (* 1687)
* 4. august – Ján Rezik, slovenský spisovateľ (* ?)


1711
1714

**1714** (**MDCCXIV**) bol kalendárny rok 10. rokov 18. storočia po Kr. Rozdiel medzi gregoriánskym a juliánskym kalendárom bol 11 dní.

## Udalosti
* 7. marec – vojna o španielske dedičstvo: habsburská ríša a Francúzske kráľovstvo uzavreli rastattskú mierovú zmluvu, čím ukončili svoje účinkovanie vo vojnovom konflikte
* 27. júl – severná vojna: Ruská ríša porazila Švédske kráľovstvo v námornej bitke pri Gangute na juhu Fínska
* 1. august – hannoverský kurfirst Juraj sa ako Juraj I. stal kráľom Kráľovstva Veľkej Británie a Írskeho kráľovstva
* 12. september – vojna o španielske dedičstvo: vojsko Filipa V. po vyše rok trvajúcom obliehaní obsadilo Barcelonu držanú prohabsburskými vojskami Katalánskeho kniežatstva a mestským ozbrojeným zborom (*La Coronela*)
* 9. december – osmansko-benátska vojna (1714 – 1718): Osmanská ríša vyhlásila vojnu Benátskej republike

## Narodenia
* 8. marec – Carl Philipp Emanuel Bach, nemecký čembalista a skladateľ († 1788)
* 19. máj – Alexius Cörver, slovenský teológ, filozof a matematik († 1747)
* 2. jún – Christoph Willibald Gluck, nemecký hudobný skladateľ a reformátor opery († 1787)
* 17. júl – Alexander Gottlieb Baumgarten, nemecký osvietenský filozof († 1762)
* 10. september – Niccolò Jommelli, taliansky hudobný skladateľ († 1774)
* 14. október – Krištof Bartolomej Anton Migazzi, rakúsky arcibiskup a kardinál († 1803)
* 19. december – John Winthrop, americký astronóm († 1779)
* Edmund Pascha, kazateľ, organista, hudobný skladateľ († 1772)

## Úmrtia
* 14. február – Mária Lujza Savojská, španielska kráľovná ako manželka Filipa V. (* 1688)
* 8. jún – Žofia Falcká, hannoverská kurfirstka, matka Juraja I., kráľa Veľkej Británie a Írska (* 1630)
* 1. august – Anna Stuartová, panovníčka Anglicka, Škótska a Írska (* 1665)


1714
1715

## Udalosti
Vynález prvých parných lokomotív.
V Uhorsku bol vykonaný celokrajinský súpis obyvateľstva z dôvodu výberu daní.

## Narodenia
* 10. január – Christian August Crusius, nemecký filozof († 1775)
* 26. február – Claude Adrien Helvétius, francúzsky filozof († 1771)
* 29. jún – Pedro Antonio de Cevallos, španielsky dôstojník, guvernér Buenos Aires a prvý laplatský vicekráľ († 1778)
* 6. august – Luc de Clapiers, markíz z Vauvenargues, francúzsky prozaik a moralista († 1747)
* 1. september – Andrej Jaslinský, slovenský rímskokatolícky kňaz, fyzik a filozof (†&nbsp;1784)
* 30. september – Etienne Bonnot de Condillac, francúzsky filozof († 1780)
* 23. október – Peter II., ruský cár († 1730)

## Úmrtia
* 1. september – Ľudovít XIV., francúzsky kráľ (* 1638)
* 22. september – František Székely, maďarský jezuita, pravdepodobný spoluautor trigonometrických tabuliek (* 1657)
* 24. september – Dom Pérignon,  francúzsky benediktínsky mních, vynálezca šampanského (* 1638/1639)
* 13. október – Nicolas Malebranche, francúzsky filozof (* 1638)


1715
1718

## Narodenia
* 17. apríl – Adam František Kollár, slovenský spisovateľ, právny historik a knihovník  († 1783)
* 5. jún – Thomas Chippendale, anglický dizajnér a výrobca nábytku († 1779)
* 16. máj – Maria Gaetana Agnesiová, talianska matematička a filozofka († 1799)
* 15. júl – Alexander Roslin, švédsky maliar-portrétista († 1793)
* 1. september – Antoine de Chézy, francúzsky hydrológ († 1798)
* 18. september – Mária Anna Habsburská, rakúska arcivojvodkyňa a nizozemská miestodržiteľka († 1744)
* 21. november – Štefan Hatvani, maďarský prírodovedec, lekár a polyhistor slovenského pôvodu († 1786)
* 18. december – Anna Leopoldovna, nemecká šľachtičná a ruská regentka († 1746)

## Úmrtia
* 22. február – Sigbert Heister, rakúsky gróf a cisársky poľný maršal (* 1646)
* 7. júl – Alexej Petrovič, ruský cárovič, syn Petra I. Veľkého (* 1690)
* 30. júl – William Penn, americký politik (* 1644)
* 11. september – Domenico Martinelli, taliansky architekt (* 1650)
* 22. november – Edward Teach, anglický pirát (* 1680)
* 30. november – Karol XII., švédsky kráľ (* 1682)
*  Jan Brokoff, český barokový sochár a rezbár slovenského pôvodu (* 1652)


1718
1719

## Udalosti
* 23. január – Lichtenštajnsko bolo povýšené na ríšske kniežatstvo
* 25. apríl – Daniel Defoe vydal román *[[Robinson Crusoe (román)|Robinson Crusoe]]*
* Prusko uskutočnilo prvé európske systematické sčítanie ľudu

## Narodenia
* 17. január – Johann Elias Schlegel, nemecký dramatik a literárny historik († 1749)
* 3. marec – Ján Lukáš Kracker, rakúsky barokový maliar († 1779)
* 2. apríl – Franz Anton Hillebrandt, rakúsky architekt († 1797)
* 16. máj – Ján Purgina, slovenský pedagóg a fyzik († 1748)

## Úmrtia
* 23. február – Bartholomäus Ziegenbalg, nemecký protestantský misionár (* 1682)
* 7. aprílJán de La Salle, francúzsky kňaz, pedagóg a svätec (* 1651)
* 17. jún – Joseph Addison, anglický spisovateľ, učenec a politik (* 1672)
* 22. november – William Talman, anglický barokový architekt (* 1650)
* 26. december – Valentin Bernard Jestřábský, český rímskokatolícky kňaz, kazateľ a barokový spisovateľ (* 1630)
* 31. december – John Flamsteed, anglický astronóm (* 1646)


1719
1708

## Narodenia
* 8. december – František I. Štefan Lotrinský, rímskonemecký cisár, manžel Márie Terézie († 1765)

## Úmrtia
* 7. máj – Ján Simonides, slovenský spisovateľ (* 1648)
* 11. máj – Jules Hardouin Mansart, francúzsky architekt (* 1646)


1708